În medie 2 tone de alimente în fieca- 
re săptămână, depinde de ce pri- 
mim. lar marfa este diversificată, 
inclusiv nealimentară (de exemplu, 
am primit pantofi de la un producă- 
tor care dăduse faliment și i-am îm- 
părţit celor care nu aveau). 


Să atingem acum un subiect mai 
delicat. Ştim că există în obşte un 
grup de whatssap, în care se anun- 
ță ce fel de alimente sunt disponibile 
spre donare. O parte din fraţi sunt 
reticenți faţă de această acțiune, în 
primul rând pentru că nu au încre- 
dere în calitatea alimentelor şi în al 
doilea rând, spun că nu pot lua 
mâncarea de la gura săracilor. Ce 
ne poţi spune despre această acțiu- 
ne? 


Să o luăm cu începutul. Există o lege 
împotriva risipei alimentare, care 
spune că magazinele nu au voie să 
arunce, altfel plătesc preţul de mai 
multe ori. Din păcate ea nu prea se 
aplică încă. Dar această lege ar tre- 
bui să ne atingă şi pe noi, ca persoa- 
ne fizice, care aruncăm foarte multă 
mâncare. 


În altă ordine de idei, orice om 
care are prea mult, face risipă. 
De multe ori, asociaţia noastră pri- 
meşte de la Banca de alimente canti- 
tăți foarte mari şi nu facem faţă să 
împărțim tot doar categoriilor defa- 
vorizate. De exemplu, nu putem să 


dăm zeci de cutii de lapte unei sin- 
gure familii, pentru că nu le vor fo- 
losi şi le vor arunca. lar pe unii, aju- 
toarele în surplus îi tentează pentru 
a face afaceri. 


Ca atare, cu binecuvântarea pă- 
rintelui Ștefan, ne-am îndrep- 
tat atenţia şi spre fraţii noştri 
de la Bisericuţă. In primul rând 
este vorba de familiile cu mulţi copii 
și venituri mici, persoanele singure 
sau cu diferite probleme materiale, 
etc. S-a făcut un grup pe whatsapp, 
numit „Grup alimente” (în care poa- 
te să intre oricine, doar să ne anun- 
ţe), prin care fraţii sunt informaţi 
despre alimentele disponibile şi zile- 
le în care se împart. În această acţiu- 
ne sunt ajutat de sora Maxima, care 
coordonează activitatea pe grup, dar 
mă ajută şi cu împărţirea efectivă. 


Să lămurim mai limpede lucrurile. 
Am înţeles că unora le este ruşine să 
vină şi să ia alimente, deşi ar avea 
nevoie. Alții spun că nu se cuvine să 
ia ceva de pomană, atâta vreme cât 
au ce mânca. 


Ruşine nu este să iei, ci să risi- 
peşti, să arunci la gunoi. Avem 
această posibilitate, de a ajuta să di- 
minuăm risipa alimentară în zona 
noastră. Haideţi să ne folosim de ea. 
Nu au nevoie anumiţi fraţi de ali- 
mente? Să vină şi să ia pentru veci- 
nul, rudenia, cunoscutul care o duce 





greu şi are nevoie. Haideţi să ne 
transformăm fiecare în împărţitori 
de alimente, care altfel s-ar strica, și 
astfel, în loc să se arunce, hrana va 
ajunge la mult mai mulţi oameni 
decât reuşim noi prin asociaţie. 


Este cineva care are probleme de 
conştiinţă, că ia pe gratis? Cu bine- 
cuvântarea părintelui Ştefan, vom 
aşeza de fiecare dată și o urnă, în 
care cine doreşte poate să lase cât 
consideră, iar acești bani îi vom fo- 
losi pentru a acoperi cheltuielile de 
transport al alimentelor pentru zo- 
nele mai depărtate. 


În concluzie, îi rugăm pe fraţi să fie 
liniştiţi că nu este vorba de alimente 
expirate, că în primul rând acestea 
ajung, la cei care au nevoie mare de 
ele şi că surplusul se distribuie fraţi- 
lor din obşte sau, prin ei, altora de 
care nu ştim şi care au probleme 
materiale. 


Îţi mulțumim! Aşadar, dacă doriţi 
să ajutați la diminuarea risipei de 
alimente, luând pentru dvs. sau 
pentru cunoscuții care au nevoie, 
sau contribuind cu cât poate fiecare 
la împărțirea lor de către asociație, 
puteți lua legătura prin mesaj cu 
Maxima, solicitând intrarea în gru- 
pul de whatsapp, tel. 0735394989. 

+ Prima nuntă din acest an 
în obşte: sâmbătă s-au cunu- 
nat tinerii Andrei (băiatul fra- 
ților Vasile şi Nicoleta Breha) şi 
Samira. Să înmulţim rugăciu- 
nile pentru cei doi miri, căci nu 
uşoară cruce şi-au ales. Le do- 
rim, dimpreună cu Sf. Pavel: 
„Cinstită să fie nunta întru toa- 
te!” 


« Se împlinesc 9 zile de când a 
trecut la Domnul, fratele 
Simion, tatăl Corinei doctoriţa. 
Am aflat cu această ocazie una 
din bucuriile vieţii sale: binecu- 
vântarea primită de la Părintele 
Arsenie însuşi, pe când era co- 
pil. Prezenţă discretă, dar mereu 
plină de credinţă. Dumnezeu 
să-l odihnească în pace! 





+ Serbarea de la Putna — 
firescul de a fi împreună 
pentru Dumnezeu. Manifes- 
tările, desfăşurate sub egida 
Patriarhiei Române, marchează 
150 de ani de la Prima Serbare a 
Românilor de Pretutindeni din 
1871, organizată de Mihai Emi- 
nescu şi generaţia sa. Partriar- 
hul Daniel şi Președintele Aca- 
demiei, loan Aurel Pop au fost 
prezenţi și s-au întâlnit cu cei 
peste 650 de tineri participanţi 
la Congresul Studenţesc Aniver- 
sar. Apoi, sute de tineri au urcat 
pe Dealul lui Ştefan, unde au 
format numărul 150 şi au aprins 
torţe, cântând imnuri şi tropare 
dedicate Maicii Domnului şi 
Sfântului Domnitor Ștefan cel 
Mare, dar şi cântece patriotice. 
(sursa: basilica.ro) 


Aşteptăm întrebările, sugestiile şi eventualele colaborări pe adresa revista.maximina(o gmail.com sau la tel. 0734.194.372. 
Mulţumim tuturor pentru rugăciuni şi ajutor financiar. 





Numărul 31 (L) 





Maxihiina 


Foaie ortodoxă pentru suflet 


Nu-i de-ajuns să credem în 
trebuie sa avem 


Cuvânt al Părintelui 
Nicolae Steinhardt 





T n episodul domolirii furtunii de către Hris- 

tos este un tâlc secund, mai adânc: se dă 
aici în vileag însăşi taina relaţiei dintre 
fâptura omenească şi Mântuitorul ei, ba 
şi problema capacităţii omului de a se 
încrede pe deplin, în chip absolut, fără 
pic de îndoială şi îngrijorare în Acel pe 
Care şi L-a ales drept îndrumător şi în- 
văţător. 

66A spune totuşi: NU! către valurile dezlănţuite 
ale vieții, a considera drept iluzie, amăgire, 
scenografie — tot decorul regizat de cel viclean 


: prin furtunile vieții, iată arta de a fi creştin. 


Duhul, da, e osârduitor şi gata 
să creadă, să se încreadă; tru- 
pul, totuşi, ori zonele interme- 
diare dintre carne şi spirit, re- 
giunile inferioare ale sufletului 
sunt mult mai instabile, mai 
deschise temerilor ancestrale 
şi dubiilor scepticismului să- 
lășluitor până şi-n adâncurile 
entuziasmului celui mai sincer. 


Apostolii, în împrejurarea 
aceasta, se dovedesc a fi oa- 
meni în toată tăria sau mai 
bine, mult mai bine zis, în toa- 
tă slăbiciunea cuvântului. I-au 
urmat lui Hristos, Il însoțesc, 
Il iubesc, dar la o adicătelea, în 
faţa primejdiei reale şi pe- 
remptorii, tot ce este superior, 
fierbinte, ideal într-înșşii se 
clatină, se frânge şi-n cele din 
urmă se dă în lături spre a face 
loc fricii şi mai ales neîncrede- 
rii, imposibilității de a percepe 
glasul care le spune: Nu vă 


temeți! O putere mai mare 
decât a valurilor acestora în- 
vrăjbite vă ocroteşte, e aici 
alături de voi. Apostolii, con- 
fruntaţi cu furtuna, reintră în 
rândul oamenilor ştiutori nu- 
mai de ce se vede şi se aude şi 
se simte, cunoscători numai al 
datelor imediate ale sensibili- 
tății informate de instincte şi 
reflexe; grav — şi de aceea pro- 
babil tonul dojanei lui Hristos 
e aspru — se arată a fi că ei sunt 
cei care dorm, de vreme ce nu 
realizează Cine le este tovarăş 
de drum, că se tem de ceea ce 
ţine de o lume inferioară, că nu 
înţeleg că materia e subordo- 
nată Duhului. 


Când Dostoievski a scris: „Pe 
patul de moarte fiind şi venind 
careva să-mi demonstreze cu 
argumente irezistibile că nu 
Hristos e adevărul, ci altceva, 
eu voi rămâne cu Hristos şi 


mă voi despărți de adevăr!”, el a dat 
expresie unei stări de spirit opusă 
celei căreia vremelnic a căzut pradă 
mica turmă a lui Hristos. În prezenţa 
valurilor vieţii, a multiplelor ei fur- 
tuni, ispite, capcane, avalanșe, zgo- 
mote şi furii, creştinul e dator să-L 
aleagă — oricât ar fi tumultul de ma- 
re, de năprasnic, de incontestabil — 
pe Hristos. (Furtuna este realitatea, 
dar Adevărul este Hristos!). Să se 
încreadă în Cel nevăzut, să nu se 
supună cerinţelor semeţe și spaime- 
lor negre făurite de o regie abilă, dar 
în fapt superficială, aparentă, care-i 
în funcţie de durată, adică val care 
ca valul trece. Tărăboiul desigur e 
mare şi realitatea se arată a fi deve- 
nit numai ostilitate şi vuiet, hău și 
năvală, porţile s-ar zice că au fost 
ferecate, ieşire nu mai încape, ajutor 
nu mai are de unde şi pe unde veni; 
da, valurile pot acoperi în orice clipă 
mica, neputincioasa navă a vieţii 
omenești. A spune totuşi: NU, către 
valurile  dezlănţuite, a considera 
drept iluzie, amăgire, scenografie — 
tot decorul acela ce se străduieşte a 
transmite impresia de ineluctabilita- 
te şi iremediabil, iată arta de a fi 
creştin: încrederea în Hristos 
chiar şi la ananghie, nu numai 


în zilele vieţii obișnuite, când 
cerul e senin ori ușor posomorât, 
când zgomotul de fond al realităţii 
nu s-a prefăcut în urgie sonoră, iar 
stihiile nu au prins a rânji și a se 
urni asupră-ne. 


Nu-i de ajuns să credem în Hristos şi 
în Dumnezeirea sa. Ni se cere şi sim- 
țământul mai omenesc, mai puţin 
teologal, mai intim, mai direct şi mai 
cald, mai apropiat de o relaţie de 
tip eu-tu, de la persoană la 
persoană, al încrederii de fieca- 
re clipă, în toate diversele 
(măruntele ori decisivele) vici- 
situdini ale vieţii. E limpede că 
există o deosebire — măcar că nu e 
decât o nuanţă, echivalentul unui 
semiton — între credinţă şi încrede- 
re. Cei de pe corabia ameninţată de 
mânia valurilor mai cu seamă de 
încredere nu au dat dovadă. Increde- 
rea are drept temei entităţi mai pu- 
ţin abstracte şi falnice decât credin- 
ţa: un anume soi de naivitate, de 
pornire copilăroasă a inimii, un 
refuz de a lua în serios hidoşeniile şi 
asupririle lumii neînsuflețite, o în- 
credințare totală a eului care se 
predă (necondiţionat) ocrotitorului 
său: îngerul păzitor, Bunul Dumne- 





zeu, Hristos cel Milostiv, Sfântul cel 
mai iubit, Puterii numai de EI ştiută. 
Increderea e ca un fir telefonic parti- 
cular, o lungime de undă selectivă, 
care leagă sufletul de obiectul nedez- 
minţitei, neîndoielnicei, neironicei 
Sale iubiri. Ea creează ceva asemă- 
nător unui meterez de apărare, ce nu 
poate fi străpuns de variatele şi com- 
plicatele şiretlicuri şi subterfugii — 
adeseori spăimântătoare, sumbre, 
teribile — ale sarcasmului diabolic, 
hotărât să surpe tot ce este curat, 
candid şi dârz în sufletul totodată 
matur şi profund pueril al fiinţei 
gânditoare. 


„Cred în Hristos şi am încrede- 
re în El“ — se cade a fi deviza 
completă a creștinului. EI ştie că 
pe corabia în care străbate marea 
vieţii, în nava aceea oricând expusa 
scufundării, nu e singur; undeva în 
ascunzișurile, în umbrele ei se află, 
dimpreună călătorind, Hristos. Și 
aceasta îi dăruiește un calm, o pute- 
re de îndurare, o stăpânire de sine ce 
pot fi supuse la grele, la foarte grele 
încercări, dar nu anihilate şi prefă- 
cute în deznădejde, haos, rătăcire. 








C a să fii lumină în lume, trebuie 
să arzi, să te consumi. Acesta es- 
te farmecul şi frumuseţea. Şi asta e 
valabil mai ales pentru tineri. Când 
vezi pe un tânăr bleg, pe care nu-l 
mișcă nimic, nici răul, nici binele, ni- 
mic, poţi să-l apreciezi că e un om? 
Nu! Şi cu atât mai puţin creștin. O- 
mul trebuie să ardă permanent. 


Ce înseamnă „a arde”? Să avem o 
trăire permanentă, în iubire. Să 
ne fie dragă toată lumea, să iubim și 
pe cei pe care nu-i cunoaştem. Să iu- 
bim toată creaţia lui Dumnezeu. Asta 
înseamnă „a arde”. 


Eu, când văd cerul şi pământul, ard 





Cu bocceluţa î: 


Ce înseamnă să arzi 


de IUBIRE! 


de plăcere şi de bucurie. Aveam nişte 
muncitori la mănăstire, care cons- 
truiau case. După ce se însera, stă- 
team de vorbă cu ei. Le spuneam cât 
e de frumos cerul cu stele. Ce frumos 
e când răsare soarele, cât e de fru- 
moasă luna sau cerul albastru. Unul 
dintre ei, mai tânăr, mi-a zis atunci: 


-Până acuma, eu n-am văzut cerul! 
Am fost copil sărac, am trăit mai 
mult afară, ca slugă la alții, apoi 
am fost cioban, şi tot sub cerul liber 
stăteam. Iată, acum sunt construc- 
tor de case şi tot sub cer lucrez. Dar 
eu n-am văzut cerul până acum. De- 
abia acum, că mi-aţi zis, am fost a- 
tent la cer, la ce mă înconjoară, atâ- 


tea lucruri frumoase. 


lată aşa trăim, din nefericire, majo- 
ritatea. Ca nişte oameni orbi, care nu 
văd lucrările lui Dumnezeu, tainele 
Lui, lumea şi frumuseţile din ea. Așa 
că nici nu ardem pe dinăuntru. 


Ca să fim oameni, trebuie să ar- 
dem spiritual, adică sufletul să 
vibreze de milă (faţă de toţi), de 
dragoste şi chiar de ură împo- 
triva minciunii, păcatului şi ră- 
ului. 


Iustinian Chira, 
episcopul Maramureşului 





INTERVIUL SĂPTĂMÂNII 


ee 


Și belşugul de al- 
tădată nu se va 
mai simţi în ţară, 
după foametea 
care va urma, că 
va fi foarte grea. 
(Facere 41, 31) 





SĂ OPRIM 
risipa de alimente! 








Pe 29 septembrie 2020 a avut loc o întâlnire internaţională pe probleme de hrană, iar această zi fost declarată 
Ziua internaţională de conştientizare a risipei şi lipsei hranei. Care sunt datele? Azi, aproape un miliard de 
oameni mor de foame, iar alte 3 miliarde nu au hrană suficientă. Celălalt taler al balanței? Inainte 
chiar de a ajunge în pieţe şi magazine, aproximativ 14 % din producţia alimentară se pierde (în primul 
rând pentru că nu sunt întrunite noile standarde de aspect şi calitate, impuse de supermarketuri). Dar problema 
se complică după ce hrana ajunge să fie vândută. Respectiv 30 % din alimente sunt aruncate de magazine 
şi chiar de noi, care ne ticsim de multe ori frigiderele cu ce avem şi mai ales nu avem nevoie în viitorul apropi- 
at. Cumpărăm mereu, plecăm urechile la oferte (luăm 3 în loc de 1, că e mai ieftin, chiar dacă nu folosim) şi apoi 
se strică. O altă urmare este declinul ecosistemului, cauzat de poluarea (emisie de gaze) cu alimente stricate şi 
aruncate. Reducând la bani, risipa anuală de alimente înseamnă aproximativ 400 miliarde de dolari, adică pro- 
dusul brut al Austriei pe un an! Și miliarde de oameni mor de foame... 


In România se aruncă aproximativ 7.700 tone de mâncare zilnic 


Ne bate Dumnezeu! Dar de o vreme 


a început să se mişte ceva şi la noi. Există o asociație numită Banca de alimente, care are contracte cu marile su- 
permarketuri şi producători. Aceştia, în loc să ardă sau să arunce mâncarea ce nu se vinde, o dau băncii, care, la 
rândul ei, are contracte cu asociații de binefacere, ce o distribuie celor care au nevoie de alimente. Pentru că Mi- 
hai Ţepeş, preşedintele Asociaţiei Iosif cel Milostiv, s-a implicat încă de la începutul înființării regionalei 
Banat a Băncii de alimente (ca membru fondator), l-am rugat să ne spună câteva aspecte despre aceasta. 


In primul rând ce face această Ban- 
că de alimente? 


Trebuie să vă spun că fiecare bancă 
regională este obligată să aibă con- 
tracte cu cel puţin 20 de asociaţii, 
cărora să le distribuie alimentele. În 
vestul ţării sunt aproximativ 35 de 
asociaţii care beneficiază de acestea. 
Cum funcţionează sistemul efectiv? 
Banca de alimente e sunată de un 
supermarket, de exemplu, că se a- 
propie de _ expirare o cantitate de 
alimente. În funcţie de cantitate, şi 
de obicei sunt câteva tone săptămâ- 
nal, banca sună asociaţiile şi le în- 
treabă de ce au nevoie din produsele 
oferite. Unele asociaţii au posibilita- 
tea să gătească (azilele de bătrâni, 
casele de copii) şi atunci li se dau 
produse brute, altele împart unor 
categorii sociale care nu au unde să- 
şi pregătească hrana, şi atunci tre- 
buie să primească produse finite 
(conserve, lactate, etc.). 


Este de precizat faptul că Banca ve- 
rifică şi la început, şi pe parcursul 
timpului fiecare asociaţie, cu ce se 
ocupă, dacă au ajuns produsele la 
oameni sau, dimpotrivă (cum au 
fost unele situaţii) s-au „rătăcit” în 
magazinele membrilor asociaţiei, 
spre revânzare. Iar pentru informa- 


ţii false sau nereguli, există penali- 
tăţi contractuale sau chiar pedepse 
legale. 


Să revenim la noi... Cui împarte 
Asociaţia Sf. Iosif cel milostiv ali- 
mentele pe care le primeşte de la 
bancă? 


Avem în vedere în primul rând per- 
soanele care trăiesc de pe o zi pe alta 
(oamenii străzii şi alte categorii de 
acest fel). Prin bunăvoința patroni- 
lor a 3-4 restaurante, ducem alimen- 





tele în bucătăria lor şi acolo se găteş- 
te zilnic o masă caldă pentru cei care 
nu au ce mânca. Un alt segment de 
beneficiari ai alimentelor sunt fami- 
liile cu venituri mici. Ducem alimen- 
te de toate categoriile, în Arad, zona 
Pecica, zona Ineu, zona Vinga, zona 
Lipova (câteva zeci de sate). Este 





vorba de transporturi săptămânale 
sau de două ori pe lună, iar pachete- 
le sunt consistente. 


Ce fel de alimente primiţi de la ma- 
gazine? 


Marfă care a suferit anumite modifi- 
cări (uşoare loviri, cutii îndoite, 
etc.), marfă care nu se vinde din di- 
verse motive, marfă care e pusă la 
ofertă de sărbători și nu a fost vân- 
dută, marfă cu 7-8 zile înainte de 
expirare. 


Aici am vrut să ajung... Mulţi cred 
că supermarketurile dau ce nu mai 
este bun de mâncare... 


Nu este deloc aşa! Avem clauze con- 
tractuale foarte clare. Noi nu sun- 
tem coşul de gunoi al magazinelor. 
In primul rând nu acceptăm marfa 
care are mai puţin de o săptămână 
până la expirare, iar legumele şi 
fructele trebuie să fie în condiţii bu- 
ne, nu oxidate, etc. Avem dreptul să 
refuzăm şi am şi refuzat tone de 
marfă care nu se putea folosi din 
aceste motive. 


Ca să rezumăm totul la cantități, 
cam ce cantitate de alimente împar- 
te asociația? 





Mărturisitorii: Arhim. GAVRIIL STOICA 
(+ 25 august 2008) 





Dumnezeu i-a făcut multe daruri pă 
-rintelui Gavriil în viaţa sa. 


Primul a fost familia cu deosebită 
trăire creştină în care s-a născut în 
anul 1935 şi a copilărit, în judeţul 
Argeş. Apoi a fost boala de inimă din 
adolescenţă, care l-a făcut să-L des- 
copere cu adevărat pe Dumnezeu şi 
să 1 se dăruiască deplin, luând dru- 
mul vieţii monahale. Despre această 
perioadă, părintele Gavriil aminteşte 
cu mult drag apropierea sa de Oastea 
Domnului şi de cărţile părintelui 
Iosif Trifa. 


Apoi a urmat darul crucii mărturisi- 
rii. Tânăr ierodiacon la mănăstirea 
Curtea de Argeş, păr. Gavriil a înce- 
put să împartă cărţi tipărite de pă- 
rintele mărturisitor Nicodim Măndi- 
ţă, majoritatea împotriva avortului şi 
altor păcate grave, dar unele conţi- 
nând şi mărturisiri ale unor oameni 
care au avut de înfruntat regimul 
ateu din Rusia. Pentru aceasta Secu- 
ritatea l-a arestat. A fost condamnat 
la 4 ani de închisoare. Era anul 1964, 
când pușcăriile fuseseră teoretic go- 


Drept ca BRADUL! 





lite de toţi deţinuţii politici. Părintele 
Gavriil a împlinit 30 de ani la Aiud, 
după gratii, pentru că a refuzat să 
devină informatorul Securităţii, fapt 
ce i-ar fi adus eliberarea. 


Iată ce spunea despre aceasta: 


„Nu pot să colaborez. Iudă, din 
mine nu puteţi să faceţi. Nu pot 
să vând pe frații mei. Ori Hristos, 
ori nimic. Ori îmi duc viaţa pe care 
i-am făgăduit-o lui Dumnezeu, de 
călugăr, ori mai bine nu mă 
năşteam. Pentru ce mă condam- 
nați? Că am sfătuit lumea să nu fu- 
re, să nu înjure, să nu violeze, să nu 
avorteze? Asta e misiunea mea, a 
Bisericii. Faceţi ce vreți. Dacă am 
făcut aşa de rău, puneţi cătuşele. 
Condamnaţi-mă şi pace vouă!” 


Alt dar a fost reprimirea, după elibe- 
rare, în mănăstire, iar apoi numirea 
ca duhovnic, la mănăstirea Zamfira, 
unde își va petrece ultimii 30 de ani 
din viaţă. Un dar mare făcut de 
Dumnezeu, ca un permanent sprijin 
pe parcursul vieţii sale, a fost părin- 
tele Arsenie Papacioc, căruia i-a fost 


VIZIIA 


V. Voiculescu 


Eu nu ştiu dacă voi putea urca vreodată la Tine, 

Tu, însă, Doamne, cobori când vrei; măcar în treacăt 
Vino, Te-aştept în cămăruţă la mine... 

„.. Cum n-am pe nimeni, nici zăvor, nici lacăt 


Pune straja Ta la uşă şi la fereastră, 

Să nu intre peste noi nici bine nici rău 

Care să tulbure petrecerea noastră, 

O zi întreagă, Doamne, să fiu numai al Tău. 


6 e Nu pot să vând pe fraţii mei. Ori Hristos, ori nimic. 


ucenic 50 de ani. Acesta mărturisea 
despre el: 


„L-am observat de când era tinerel, 
la mănăstirea Căldărușani, eu de 
fapt am mylocit preoţia lui, că era 
diacon. Avea multă râvnă şi de mul- 
te ori reușea să se depășească în a 
veni în ajutor, în a salva lucrurile. 
Era grozav de conştiincios, plin de 
râvnă şi de energie. Ne-am unit su- 
fleteşte şi ne sfătuiam împreună. 
I-am fost şi mi-a fost părinte. Era 
obiectiv şi dăruitor. In afară de toa- 
te acestea, de om al Bisericii, de 
om al Liturghiei, cu râvnă nema- 
ipomenită şi cu o forță cu care îşi 
făcea datoria, care nu o puteai bă- 
nui la orice om, în afară de toate, 
ZIC, a fost şi un mare gospodar, un 
gospodar nemaiintâlnit. Ne-am a- 
vut inimă în inimă.” 


Aşa l-au ştiut cei care au trecut pra- 
gul Zamfirei: iubitor de slujbe şi iu- 
bitor de flori, mereu la Liturghie, iar 
apoi îngrijind florile din parcul mă- 
năstirii. 








SF. IRINEU AL LYONULUI, 


apărătorul neînfricat al 


credinţei în Hristos 
(23 august) 


criitorul bisericesc Eusebiu de 

Cezareea a păstrat în lucrarea sa, 
Istoria bisericească, un document 
numit „Scrisoarea Bisericilor din 
Lugdunum şi Vienna către Biserici- 
le din Asia şi Frigia”, în care se pre- 
zintă crunta persecuție începută de 
către împăratul roman Marcus Au- 
relius (1601 - 180) în provincia roma- 
nă Galia, la începutul lunii august a 
anului 177. Aflăm, astfel, că în Galia 
secolului al doilea existau două co- 
munităţi creştine înfloritoare, în 
cetăţile  Lugdunum şi Vienna 
(actualele oraşe Lyon și Vienne, în 
Franţa). Aceste comunităţi au fost 
întemeiate de creştinii care veniseră 
sau aveau strânse legături cu cei din 
Asia proconsulară, a cărei capitală 
era oraşul Smirna (actualul Izmir, 
din Turcia), cât şi cu creştinii din 
Provincia Frigia (centrul Turciei de 
astăzi). Creştinii veniţi din cele două 
provincii ale Asiei Mici au făcut nu- 
meroase convertiri printre locuitorii 
galo-romani din Lugdunum şi Vien- 
na, astfel încât, în timp aceste cetăţi 
ajunseseră centre de aleasă vieţuire 
creştină. 


Persecuţia a fost declanșată la 1 au- 
gust 177, la Lugdunum, cu prilejul 
serbărilor date în cinstea zeiței Ro- 
ma, cât și a împăratului. Un rescript 
special dat de împărat cu ocazia 
acestei persecuții, ordona eliberarea 
apostaţilor şi condamnarea tuturor 
creştinilor ce nu se lepădau de cre- 
dinţa lor. Prinşi de populaţia păgâ- 
nă, care îi acuza de tot felul de crime 
şi orori, arestaţi, torturați, umiliţi şi 
închişi în închisori, au pătimit 
atunci un număr de 48 de martiri, în 
frunte cu bătrânul episcop al cetăţii, 
Potin. Printre creştinii care au păti- 
mit atunci, majoritatea lor veniţi din 
cetățile Asiei, putem aminti și pe 
tânăra fecioară de 15 ani, Blandina, 
care, înainte de a fi decapitată, a fost 
dată spre chinuire unor tauri sălba- 
tici. Pomenirea acestor minunaţi 
martiri ai Bisericii se face la data de 
2 iunie. 


Înainte de declanşarea acestei perse- 
cuţii din Lugdunum, episcopul Potin 


trimisese ca delegat la Roma, pentru 
combaterea ereziei montaniste, pe 
preotul său Irineu. Întors după pu- 
țin timp acasă, acesta găsește Biseri- 
ca sa răvăşită de persecuție. Neînfri- 
cat trăitor și apărător al credinţei în 
Hristos, Sf. Irineu este așezat epis- 
cop al cetăţii în locul Sfântului Po- 
tin, răpus de chinuitorii creştinilor 
de curând. 


Ca şi mare parte dintre creştinii ce- 
tății Lugdunum, Sf. Irineu provenea 
din cetatea Smirna, de pe coasta 
Asiei Mici, fiind născut în jurul anu- 
lui 130. Plin de râvnă pentru dreapta 
credinţă, s-a umplut de învăţătura 
cea folositoare, ajungând apoi uce- 
nic al Sf. Sfinţit Mucenic Policarp, 
episcopul Smirnei. Acesta l-a hiroto- 
nit preot şi l-a trimis ca propovădui- 
tor în părţile Galiei, în cetatea Lu- 
gdunum. Aici s-a arătat plin de ace- 
eași râvnă sfântă, fiind de aproape 
ucenic şi ajutător al bătrânului epis- 
cop Potin. Ajuns episcop după 
moartea acestuia, Sf. Irineu avea de 
înfruntat atât furia persecutorilor 
păgâni, care doreau moartea creşti- 
nilor, cât şi desele tulburări făcute 
Bisericii de către diferite erezii apă- 
rute în sânul ei. 


Din puţinele date pe care le avem 
despre viaţa lui, multe culese din 
scrierile sale, ştim că Sf. Irineu a 
avut o păstorire lungă, până către 
anul 202. Deşi despre ultima parte a 
vieţii sale nu se mai păstrează infor- 
maţii, se crede că a primit moarte 
mucenicească în anul 202, în cetatea 
sa, cu ocazia unei persecuții declan- 
şate de împăratul roman Septimiu 
Sever (193 - 211). 


Păstor ales, Sf. Irineu s-a remarcat 
printr-o neobosită luptă împotriva 
ereziilor, a învățăturilor greşite ce 
aduceau o mare tulburare şi dezbi- 
nare Bisericii. Stau mărturie pentru 
această luptă dusă de Sfinţitul păs- 
tor scrierile sale, care dovedesc o 
adâncă trăire şi cunoaştere a învăţă- 
turii de credinţă a Bisericii lui Hris- 
tos. Scrierile sale sunt de o deosebită 
valoare apologetică, de apărarea a 








credinţei curate împotriva ereziilor. 


Cea mai importantă scriere a Sfân- 
tului Irineu este lucrarea Combatere 
şi răsturnare a gnozei cu nume 
mincinos (cu titlu prescurtat Impo- 
triva ereziilor). Sf. Irineu îşi propu- 
nea ca în această lucrare să combată 
doctrinele sau învăţăturile eretice 
gnostice (gnoză = cunoaştere), care 
şi-au făcut apariţia în Galia și care 
căutau să-i convertească pe credinci- 
oși. Aceste învățături greşite aveau 
un caracter religios-filosofic, trăsă- 
tura de bază fiind căutarea unui con- 
tact personal cu Dumnezeu, printr-o 
speculație intelectuală de cunoaște- 
re, adică propovăduiau o cunoaștere 
teoretică a lui Dumnezeu, o cunoaş- 
tere raţională, prin care se câștigă 
mântuirea. Ereticii gnostici propo- 
văduiau că nu oricui este deschisă 
calea unei asemenea cunoașteri şi 
căutau convertirea, în special, a oa- 
menilor bogaţi. Sf. Irineu a sărit de 
îndată în apărarea obştii sale în faţa 
unei asemenea învățături mincinoa- 
se, combătând-o în detaliu în cu- 
prinsul voluminoasei sale lucrări. 


O altă lucrare a Sfântului Irineu este 
micul tratat Demonstrarea propo- 
văduirii apostolice, o lucrare cate- 
hetică, în care sunt amintite învăţă- 
turile de bază ale credinţei creştine. 
Opera se încheie în aceeaşi notă cu 
lucrarea anterioară, sfântul îndem- 
nând la mărturisirea şi apărarea 
credinţei adevărate împotriva erezii- 
lor care aduc tulburare Bisericii. 


Prin adânca sa trăire şi dragoste 
pentru apărarea credinţei curate 
lăsate de Mântuitorul lisus Hristos, 
cât şi prin scrierile sale, Sf. Irineu, 
episcopul Lyonului, rămâne unul 
dintre cei mai mari apologeţi ai Bi- 
sericii şi unul dintre cei mai mari 
sfinţi din apusul Europei. 


Preot loan Curechian 


Portul popular 


din zona BUCOVINEI 


Portul popular din Bucovina reuşeş- 
te să scoată în evidenţă simplitatea şi 
afinitatea pentru frumos a locuitori- 
lor de aici. Femeile din "Ţara Fagilor 
lucrează manual costumele populare, 
utilizând motive folclorice pre- 
cum  spicul, frunza, soarele, 
crucea, fiecare element în parte 
având o semnificaţie anume, de la 
bogăţia pământului până la credinţa 
în Dumnezeu. 

Fie că e vorba de Suceava, Fălticeni 
sau Vatra Dornei, portul se remarcă 
prin unitate, cromatică și linia croiu- 
lui. ile şi cămășşile sunt croite sim- 
plu, în patru foi, care se strâng în 
jurul gâtului prin creţi. Acest tip stră- 
vechi de cămașă se regăseşte pe 
Columna lui Traian. Boierii 
aveau cămăşi ornate cu fire de aur şi 
argint sau mărgele. Spre deosebire 
de alte zone, iile din Bucovina sunt 
cu altiţă (porţiunea ornamentată 
prin alesătură sau prin cusăturădin 
partea de sus a mânecilor) şi nu au 
guleraş. Altiţa, partea de sus a iilor, 
mânecile şi piepţii sunt brodate cu 
flori, imagini de păsări, animale co- 
lorate sau linii geometrice. Motivele 
de pe mâneci sunt așezate în linii 
înguste şi diagonale, verticale sau 
orizontale. Mânecile iilor sunt de 
regulă bogat împodobite şi se termi- 
nă pe o manșetă formată dintr-un 
galon îngust. Partea de jos este și ea 
conturată cu motivul îngust de bro- 
derie, pe margine. 

O piesă valoroasă şi specifică portu- 
lui popular din Bucovina este fota 
sau catrinţa, care este croită dintr-o 
bucată dreptunghiulară de material, 
înconjoară corpul și, de regulă, se 
ridică în partea stângă. Creată din 
lână de culoare închisă, mai ales ne- 
gru, are pe margini şi pe lungime 
culori precum roșu sau auriu. Une- 
ori, este împodobită cu alesături sau 
paiete. Pentru fixarea catrinţei, se 
folosește un brâu care înconjoară 





>] 


talia de câteva ori. 

Majoritatea localnicilor din zona Bu- 
covinei purtau opinci lucrate manual 
din piele de vită sau porc. La început, 
pe post de şireturi, se folosea păr de 
cal, pentru ca, mai apoi, să se treacă 
la fire de lână. Aceste şireturi timpu- 
rii se înfășurau în jurul gleznei, iar 
opincile se purtau cu ciorapi din Iâ- 
nă, numiţi în zonă colţuni. În partea 
de sus a acestora, apăreau, mai ales 
în zilele de sărbătoare, câteva deco- 
raţiuni. 





Portul popular al femeilor din Buco- 
vina nu este complet fără o basma 
purtată pe cap. Aceasta este de regu- 
lă neagră sau roşie şi se termină cu 
franjuri. 

In zilele de toamnă, peste ie se ia o 
bundiţă, iar în zilele geroase, un 
cojoc sau un suman, atât bărbaţii, cât 
și femeile. Bundiţa este un pieptar 
din blană de dihor sau de miel, des- 








chis în față, ca să se vadă cusăturile 
iei, garnisit pe margini cu blană şi 
având diverse motive florale. Se 
poartă atât vara, în zile de sărbătoa- 
re, cât şi iarna. 

Sumanul, confecţionat din stofă de 
lână de culoare închisă, este decorat 
cu șnur din lână de aceeaşi culoare, 
un fel de găitan (fir de metal sau şi- 
ret, împletit ori răsucit, de lână, mă- 
tase etc., cusut ca ornament la unele 
obiecte de îmbrăcăminte), cu orna- 
mente şerpuite dispuse la buzunare, 
la guler şi pe poale. 

Traistele — purtate de obicei în mâ- 
nă în cele mai diverse ocazii — sunt 
din țesătură de lână, în carouri, alb 
cu negru, cu o baieră lată ţesută cu 
ornamente geometrice, realizate în 
culorile negru şi roşu. Trăistuţa este 
o piesă accesorie nelipsită în ansam- 
blul costumului popular femeiesc. 

La bărbaţi, portul popular include o 
ie mai lungă, cu broderii geometrice, 
care se leagă cu o curea din piele la 
mijloc. 'Ţinuta este completată de 
iţari din lână, opinci simple şi căciulă 
din lână de miel. Iţarii (cioarecii) 
sunt pantaloni a căror vechime este 
plasată în vremurile dacice. Con- 
fecţionaţi dintr-o stofă specială, albă, 
lucrată în casă, aceştia aveau o lungi- 
me mult mai mare decât cea a picio- 
rului, astfel încât, atunci când erau 
îmbrăcaţi, se încrețeau pe sambă. 
Peste cămaşă se pune, în zilele mai 
reci, o bundiţă din blană de miel sau 
jder. 

Astfel de porturi populare încă pot fi 
observate în satele din Bucovina, mai 
ales duminica la biserică sau în 
preajma sărbătorilor. Putem spune 
despre portul popular că s-a dezvol- 
tat odată cu istoria neamului, fiind 
expresia tradiţiilor formate de-a lun- 
gul anilor. 


M.D. 





G Trăim vremuri în care 
se fac minuni mari, 


doar să credem! 


Cea mai nouă minune | 
a SF. IOAN RUSUL 


După cum am anunțat la rubrica de 
ştiri de săptămâna trecută, în Gre- 
cia s-au întâmplat mai multe mi- 
nuni cutremurătoare, care au întă- 
rit pe mulți în credinţă. Reproducem 
în acest număr relatarea emoțio- 
nantă a părintelui Nicolae, parohul 
Bisericii Sf. Ioan Rusul din Prokopi, 
unde se află racla cu moaştele sfân- 
tului. 


„Am primit ordinul de evacuare a 
populaţiei din sat. Dar femeile şi co- 
piii întârziau să plece, aşa că noi, 
bărbaţii, am luat drujbe în mâini, 
pregătiţi să deschidem zone anti-in- 
cendiu. Atunci a sunat ierarhul nos- 
tru, mitropolitul de Halkida, să vadă 
ce facem. EI s-a interesat de noi tot 
timpul, din prima clipă a acestei pe- 
rioade grele. I-am spus care e situa- 
ţia. Atunci el mi-a zis: 


-Știu că e greu să-l scoateţi pe Sf. 
Ioan cu racla, dar te rog, ia măcar o 
icoană, cât de mică, şi să faceţi o 
procesiune cu ea chiar acum. 


Atunci am lăsat toţi drujbele şi ne- 
am îndreptat spre biserică. Am luat 
icoana cea mare a Sf. loan, cea făcă- 
toare de minuni şi l-am anunţat şi pe 
părintele Dumitru, de la cealaltă bi- 
serică, să aducă și el icoana făcătoare 
de minuni a Sf. Impărați Constantin 
şi Elena. Am luat şi toate părticelele 





de moaşte pe care le aveam: Sf. Ha- 
ralambie, Sf. Vasile, Sf. Ioan Gură de 
Aur, Sf. Fotini şi alţii. 


Era seara, ora 9 fără un sfert. În Pro- 
kopi era beznă, nu mai aveam curent 
şi nici apă. Am aprins lumânări cu 
toţii și am început litania în jurul 
satului. La ora 22.15 am terminat 
slujba şi aşteptam cu drujbele în mâ- 
ini să vină focul. Au trecut aşa câteva 
ore ca de martiriu. Eram cu toţii 
obosiţi, nedormiţi. Pe la ora 3 noap- 
tea, a apărut o maşină de poliţie şi 
am fost anunţaţi prin megafon să 
evacuăm satul. Ultimii săteni au în- 
ceput să plece. 


Dar pe la ora 4 dimineaţa am văzut 
un nor negru deasupra localităţii. 
Am crezut că este un nor de fum, dar 
apoi a început să plouă puternic. Au- 
zeam stropii şi nu ne venea să cre- 
dem. De o lună cerul fusese complet 
senin, iar toate prognozele meteo a- 
rătau în continuare secetă. Toată de- 
presiunea Prokopi-ului era scăldată 
de apă, suficientă cât să ţină focul la 
distanţă. lar muntele Petias, complet 
acoperit de o pădure de pini și care 
ar fi putut fi cel mai periculos loc, a 
avut parte de cea mai torențială 
ploaie. 


A fost cea mai mare minune! 20 de 
minute, atât a durat ploaia şi apoi 





s-au risipit norii. Eram salvaţi! Plân- 
geam cu toţii, Il slăveam pe Dumne- 
zeu pentru această minune și mulţu- 
meam Sfântului loan Rusul. Am fă- 
cut apoi Paraclisul Sfântului, în 
semn de recunoştinţă pentru că a a- 
vut din nou grijă de noi. El nu ne-a 
lăsat niciodată, nici în timpul celui 
de-al doilea război mondial (căci nu 
s-a vărsat niciun strop de sânge aici), 
nici mai târziu, în timpul războiului 
civil sau în alte necazuri. 


Mare este Sf. Ioan şi merită să spu- 
nem tuturor această nouă minune a 
sa! E de ajuns să cerem cu cre- 
dinţă şi sfinţii ne ajută imediat. 
Viu este Dumnezeu prin sfinţii Săi! 
Să nu ne pierdem credinţa în clipele 
grele. Știu că mulţi greci şi-au pier- 
dut toată agoniseala de o viaţă, însă 
Domnul a zis să nu ne îngrijim de ce 
vom mânca sau ce vom bea, căci EI 
ne va da toate de care avem nevoie. 
Și sunt sigur că aşa va face. Să nu 
aşteptăm ajutor de la oameni, ci de 
la Dumnezeu. După cum Dumnezeu 
a trimis norii de ploaie la Prokopi, 
aşa va rândui și hrană pentru fiecare. 
Trăim vremuri în care se fac minuni 
mari, doar să credem. Și să nu ne 
pierdem nădejdea. Domnul ne va 
ajuta să înviem din propria cenușă. 
Un popor care crede în Dumne- 
zeu nu va pieri niciodată.” 





Părintele PORFIRIE 


şi privighetoarea 


meni, e un loc nestrăbătut... Cât de frumos îţi împli- 
neşti, fără răgaz, datoria ta, rugăciunea ta către Dum- 
nezeu! Câte îmi spui, mica mea privighetoare! Câte mă 
înveți! Cu cântecul tău îmi arăţi cum să-L laud pe 
Dumnezeu, îmi spui nenumărate lucruri. 


M-am întrebat: de ce cânți aşa? Știai că sunt eu pe 
acolo şi te aud? Cine îți mai auzea trilurile? Și de ce te- 
ai retras în locuri atât de neumblate ca să cânţi? Dar 
celelalte păsări, toate ascunse prin desișuri, cântând zi 


Mica mea privi- 
ghetoare, cine ţi- 
a spus că voi tre- 
ce pe lângă ză- 
voiul tău? Aici 
nu se apropie ni- 


neumblate şi 


triluri minunate. 


şi noapte, la apus şi la răsărit... De ce scot triluri atât 
de minunate şi totuşi nu le aude nimeni? Cum de caută 
locuri retrase ca să cânte? 


Și atunci am înţeles... privighetoarea mea cânta Zidito- 
rului ei. Acesta îi e rostul, să scoată triluri prin care să 
aducă slavă lui Dumne- - să 
zeu. Nu dorea să fie au- 
zită de alții... Se retrăse- 
se în locuri sălbatice şi 
tânjea, 
scoțând triluri, să fie 
auzită doar de Unul sin- 
gur. De Făcătorul «ei, 
care i-a dat suflare, şi 


- 





